laion/Wikipedia-Exotic huggingface dataset:
ত্রিপুরেশ্বরী মন্দির

ত্রিপুরা সুন্দরি মন্দিরটি দেবী ত্রিপুরা সুন্দরির একটি হিন্দু মন্দির, স্থানীয়ভাবে এটি দেবী ত্রিপুরেশ্বরী নামে পরিচিত। মন্দিরটি ত্রিপুরার রাজধানী আগরতলা থেকে ৫৫ কিলোমিটার দূরে প্রাচীন শহর উদয়পুরে অবস্থিত এবং আগরতলা থেকে ট্রেন ও রাস্তা দ্বারা এখানে পৌঁছানো যায়। এটি দেশের এই অংশের পবিত্রতম হিন্দু মন্দিরগুলির মধ্যায়ে অন্যতম। ;মাতাবাড়ি নামে জনপ্রিয়, মন্দিরটি একটি ছোট পাহাড়ের উপরে স্থাপিত হয়, যেহেতু একটি পাহাড়ের আকৃতি একটি কচ্ছপের কুঁচিতির অনুরূপ (কুরুমা) এবং এই আকৃতিটি কুরুমাপাখক্তি নামে পরিচিত একটি শক্তি মন্দিরের জন্য সম্ভাব্য পবিত্র স্থান হিসাবে বিবেচিত হয়, এই কারণে কুরুমা পিঠ নামটি প্রদান করা হয়েছে। ঐতিহ্যবাহী ব্রাহ্মণ যাজকদের দ্বারা দেবীকে সেবা দেওয়া হয়। মন্দিরটিকে ৫১ টি শক্তি পিঠের মধ্যে এক হিসাবে গণ্য করা হয়; কিংবদন্তি বলে যে সতীর ডান পা এখানে পড়ে ছিল। এখানে শক্তিকে ত্রিপুরা সুন্দরী হিসাবে উপাসনা করা হয় এবং সহচর ভৈরভ ত্রিপুরেশ নামে পরিচিত। প্রধান মন্দিরটি ১৫০১ খ্রিস্টাব্দে দিল্লির মুঘল শাসনেরও পূর্বে ত্রিপুরার মহারাজা ধন্য মানিক্য কর্তৃক নির্মিত তিনটি স্তরীয় ছাদ সহ একটি ঘনক্ষেত্রের ভবন, যা বাংলার এক-রত্ন শৈলীতে নির্মিত। প্রতি বছর দীপাবলী উপলক্ষে একটি বিখ্যাত মেলা মন্দিরের কাছাকাছি স্থানে অনুষ্ঠিত হয়, যা ০.২ মিলিয়ন তীর্থযাত্রী পরিদর্শন করে। কষ্টিপাথরের তৈরি এখানকার দেবীমূর্তি । মন্দিরের পবিত্রতম দেবীদের মধ্যে দুটি অনুরূপ কিন্তু বিভিন্ন আকারের কালো পাথর মূর্তি রয়েছে। ৫ ফুট উঁচু ও বৃহত্তর এবং বিশিষ্ট মূর্তিটি দেবী ত্রিপুরা সুন্দরী এবং ছোট মূর্তিটিকে বিশেষভাবে ছোট-মা (আক্ষরিক, লিটল মাদার) বলা হয়, এটি ২ ফুট লম্বা এবং দেবী চণ্ডীর মূর্তি। লোককথা বলে যে ছোট মূর্তিটি ত্রিপুরা রাজাদের যুদ্ধক্ষেত্রে নিয়ে যায়। "৫১ পীঠের অবস্থান এবং কোথায় দেবীর কোন অঙ্গ পড়েছিল জানেন?"। www.anandabazar.com। ৬ জানুয়ারি ২০১৯। সংগ্রহের তারিখ ১৫ জানুয়ারি ২০১৯।  "Tourism for Tripura Sundari"।  মন্দির সম্পর্কে বিস্তারিত মাতা বাড়ি মন্দির ত্রিপুরা সুন্দরী মন্দির রাজস্থানের শ্রীত্র্রিপুরাসুন্দরী মন্দির "সৎগুরু শ্রী শেষাদ্রি স্বামীগল বৃন্দাবনম ট্রাস্ট"। seshadri.info। সংগ্রহের তারিখ ২০১৪-০১-২৫।
রেজিনা কিং

রেজিনা রনে কিং (ইংরেজি: Regina Rene King; জন্ম: ১৫ জানুয়ারি ১৯৭১) হলেন একজন মার্কিন অভিনেত্রী ও টেলিভিশন প্রযোজক। অভিনয় জীবনে তিনি তিনটি এমি পুরস্কার, একটি গোল্ডেন গ্লোব পুরস্কার ও একটি ক্রিটিকস চয়েস চলচ্চিত্র পুরস্কার অর্জন করেছেন। তিনি ১৯৮৫ সালে টু টুয়েন্টি সেভেন ধারাবাহিকে ব্রেন্ডা জেনকিন্স চরিত্রে অভিনয় করে পরিচিতি লাভ করেন। তিনি ফ্রাইডে (১৯৯৫)-এ ডানা, জেরি ম্যাগুইয়ার ছবিতে (১৯৯৬) মার্সি টিডওয়েল, এবং সাউথল্যান্ড ধারাবাহিকে ডিটেকটিভ লিডিয়া অ্যাডামস চরিত্রে অভিনয় করেন। সাউথল্যান্ড ধারাবাহিকে তার কাজের জন্য তিনি ২০১২ ও ২০১৩ সালে নাট্যধর্মী ধারাবাহিকে শ্রেষ্ঠ পার্শ্ব অভিনেত্রী বিভাগে দুটি ক্রিটিকস চয়েস টেলিভিশন পুরস্কারের মনোনয়ন লাভ করেন। ২০১৫ থেকে ২০১৭ সাল পর্যন্ত তিনি এবিসি'র অমনিবাস ধারাবাহিক আমেরিকান ক্রাইম-এ অভিনয় করেন এবং এই কাজের জন্য তিনটি প্রাইমটাইম এমি পুরস্কারের মনোনয়ন হতে দুটি পুরস্কার জয় করেন এবং একটি গোল্ডেন গ্লোব পুরস্কারের মনোনয়ন লাভ করেন। এছাড়া ২০১৫ থেকে ২০১৭ সাল পর্যন্ত তিনি এইচবিও'র নাট্যধর্মী ধারাবাহিক দ্য লেফটলাভারস-এ এরিকা মার্ফি চরিত্রে অভিনয় করে একটি ক্রিটিকস চয়েস টেলিভিশন পুরস্কারের মনোনয়ন লাভ করেন। ২০১৮ সালে তিনি নেটফ্লিক্সের মিনি ধারাবাহিক সেভেন সেকেন্ডস-এ অভিনয় করে তার তৃতীয় এমি পুরস্কার অর্জন করেন। কিং সিবিএসের সিটকম দ্য বিগ ব্যাং থিওরি-এ জ্যানিন ডেভিস এবং রে, পোয়েটিক জাস্টিস, ও লিগ্যালি ব্লন্ডি টু চলচ্চিত্রে অভিনয় করেন। ২০১৮ সালে তিনি ইফ বিয়েল স্ট্রিট কুড টক ছবিতে শ্যারন রিভারস চরিত্রে অভিনয় করে সমাদৃত হন এবং এই কাজের জন্য শ্রেষ্ঠ পার্শ্ব অভিনেত্রী বিভাগে অস্কার, গোল্ডেন গ্লোব পুরস্কার ও ক্রিটিকস চয়েস চলচ্চিত্র পুরস্কার অর্জন করেন। পাওয়েল, এড (২৫ সেপ্টেম্বর ২০১৫)। "Regina King Says Her Emmy Is Headed To Cincinnati Hometown"। প্রাইজ ক্লিভল্যান্ড (ইংরেজি ভাষায়)। সংগ্রহের তারিখ ১৫ জানুয়ারি ২০১৯।  "অস্কার পুরস্কার ২০১৯: এক নজরে বিজয়ীরা"। বিবিসি বাংলা। ২৫ ফেব্রুয়ারি ২০১৯। সংগ্রহের তারিখ ৯ মার্চ ২০১৯।  "৭৬তম গোল্ডেন গ্লোব পুরস্কার পেলেন যাঁরা"। এনটিভি অনলাইন। ৭ জানুয়ারি ২০১৯। সংগ্রহের তারিখ ১৫ জানুয়ারি ২০১৯।  "যাদের হাতে ক্রিটিকস চয়েস অ্যাওয়ার্ড"। দৈনিক ভোরের কাগজ। ১৫ জানুয়ারি ২০১৯। ১৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৯।  উইকিমিডিয়া কমন্সে রেজিনা কিং সংক্রান্ত মিডিয়া রয়েছে। ইন্টারনেট মুভি ডেটাবেজে রেজিনা কিং  (ইংরেজি)
কন্ধমাল জেলা

কন্ধমাল জেলা(ওড়িয়া: କନ୍ଧମାଳ ଜିଲ୍ଲା, প্রতিবর্ণী. কন্ধমাল জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৭ই পৌষ ১৪০০ বঙ্গাব্দে(২রা জানুয়ারি ১৯৯৪ খ্রিষ্টাব্দে) পূর্বতন কন্ধমাল জেলাটি থেকে বৌধ মহকুমা জেলারূপে পৃথক করে নতুন কন্ধমাল জেলাটি গঠিত হয়৷ কন্ধমাল জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ফুলবাণী শহরে অবস্থিত এবং বলিগুডা মহকুমা ও ফুলবাণী মহকুমা নিয়ে গঠিত৷ পুরাতন বিভিন্ন তথ্য থেকে কন্ধমাল জেলার নামকরণের দুধরনের ইতিহাস পাওয়া যায়৷ কারো মতে পাহাড়ি জঙ্গলকে স্থানীয় জনজাতির ভাষাকে বিবর্তিত করে কন্ধমাল শব্দটি এসেছে৷ আবার কারো মতো স্থানীয় কৃৃষিজীবী আদিবাসী খোন্ড জনগোষ্ঠীর নাম থেকে খোন্ডমাল ও পরে কন্ধমাল নামটি এসেছে৷ জেলাটির উত্তরে ওড়িশা রাজ্যের বৌধ জেলা৷ জেলাটির উত্তর পূর্বে(ঈশান) ওড়িশা রাজ্যের নয়াগড় জেলা৷ জেলাটির পূর্বে ওড়িশা রাজ্যের গঞ্জাম জেলা৷ জেলাটির দক্ষিণ পূর্বে(অগ্নি) ওড়িশা রাজ্যের গঞ্জাম জেলা৷ জেলাটির দক্ষিণে ওড়িশা রাজ্যের গজপতি জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের রায়গড়া জেলা৷ জেলাটির পশ্চিমে ওড়িশা রাজ্যের কালাহান্ডি জেলা৷ জেলাটির উত্তর পশ্চিমে(বায়ু) ওড়িশা রাজ্যের বলাঙ্গির জেলা ও ওড়িশা রাজ্যের বৌধ জেলা৷ জেলাটির আয়তন ৮০২১ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.১৫%৷ কন্ধমাল জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ৬৪৮২০১(২০০১ জনগণনা) ও ৭৩৩১১০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৩তম৷ ওড়িশা রাজ্যের ১.৭৫% লোক কন্ধমাল জেলাতে বাস করেন৷ জেলার জনঘনত্ব ২০০১ সালে ৮১ ছিলো এবং ২০১১ সালে তা বৃদ্ধি পেয়ে ৯১ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৩.১০% , যা ১৯৯১-২০১১ সালের ১৮.৬৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০৩৭(সমগ্র) এবং শিশু(০-৬ বৎ) লিঙ্গানুপাত ৯৬২৷ https://kandhamal.nic.in/history/ https://www.mapsofindia.com/maps/orissa/tehsil/kandhamal.html http://www.censusindia.gov.in/2011census/C-16.html https://www.census2011.co.in/census/district/414-kandhamal.html
কোরাপুট জেলা

কোরাপুট জেলা (ওড়িয়া: କୋରାପୁଟ ଜିଲ୍ଲା, প্রতিবর্ণী. কোরাপুট জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯ চৈত্র ১৩৪২ বঙ্গাব্দে(১লা এপ্রিল ১৯৩৬ খ্রিষ্টাব্দ) সমগ্র কোরাপুট জেলাটি গঠন করা হয়৷ ১৩৬৯ বঙ্গাব্দে(১৯৬২ খ্রিষ্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৪ আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিষ্টাব্দ) পূর্বতন কোরাপুট জেলা থেকে অপর তিনটি জেলাসহ নতুন কোরাপুট জেলা গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর কোরাপুট শহরে অবস্থিত এবং কোরাপুট মহকুমা ও জয়পুর মহকুমা নিয়ে গঠিত৷ কোরাপুট জেলার প্রথম জেলাশাসক মাননীয় আর.সি.এস বেলের তথ্যপ্রমাণ অনুসারে অঞ্চলটির নাম ছিলো কোরাপুটি যা দুটি শব্দ করা ও পুটির সমন্বয়ে গঠিত৷ এর অর্থ কুচিলা(নাক্সভমিকা) গাছের আড়ত৷ যদিও বর্তমানে এই গাছের উপস্থিতি নেই৷ জেলাটির উত্তরে ওড়িশা রাজ্যের কালাহান্ডি জেলা৷ জেলাটির উত্তর পূর্বে(ঈশান) ওড়িশা রাজ্যের রায়গড়া জেলা৷ জেলাটির পূর্বে অন্ধ্রপ্রদেশ রাজ্যের বিজয়নগরম জেলা৷ জেলাটির দক্ষিণ পূর্বে(অগ্নি) অন্ধ্রপ্রদেশ রাজ্যের বিজয়নগরম জেলা৷ জেলাটির দক্ষিণে অন্ধ্রপ্রদেশ রাজ্যের বিশাখাপত্তনম জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের মালকানগিরি জেলা৷ জেলাটির পশ্চিমে ছত্তীসগঢ় রাজ্যের বস্তার জেলা৷ জেলাটির উত্তর পশ্চিমে(বায়ু) ওড়িশা রাজ্যের নবরঙ্গপুর জেলা৷ জেলাটির আয়তন ৮৮০৭ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.৬৬%৷ কোরাপুট জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ১১৮০৬৩৭(২০০১ জনগণনা) ও ১৩৭৯৬৪৭(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৫তম৷ ওড়িশা রাজ্যের ৩.২৯% লোক কোরাপুট জেলাতে বাস করেন৷ জেলার জনঘনত্ব ২০০১ সালে ১৩৪ ছিলো এবং ২০১১ সালে তা বৃদ্ধি পেয়ে ১৫৭ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৬.৮৬% , যা ১৯৯১-২০১১ সালের ১৪.৬৭% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০৩২(সমগ্র) এবং শিশু(০-৬ বৎ) লিঙ্গানুপাত ৯৭৯৷ জেলাটির স্বাক্ষরতা হার ৩৫.৭২%(২০০১) তথা ৪৯.২১%(২০১১)৷ পুরুষ স্বাক্ষরতার হার ৪৭.২০%(২০০১) তথা ৬০.৩২%(২০১১)৷ নারী স্বাক্ষরতার হার ২৪.২৬%(২০০১) তথা ৩৮.৫৫% (২০১১)৷ জেলাটিতে শিশুর অনুপাত সমগ্র জনসংখ্যার ১৬.৩২%৷ https://koraput.nic.in/history/# https://www.mapsofindia.com/maps/orissa/tehsil/koraput.html http://www.censusindia.gov.in/2011census/C-16.html https://www.census2011.co.in/census/district/422-koraput.html
কেন্দ্রপাড়া জেলা

কেন্দ্রপাড়া জেলা (ওড়িয়া: କେନ୍ଦ୍ରାପଡ଼ା ଜିଲ୍ଲା, প্রতিবর্ণী. কেন্দ্রাপড়া জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৮ই চৈত্র ১৩৯৯ বঙ্গাব্দে(১লা এপ্রিল ১৯৯৩ খ্রিস্টাব্দে) পূর্বতন কটক জেলা থেকে নতুন কেন্দ্রাপড়া জেলাটি গঠিত হয়৷ জেলাটি ওড়িশার কেন্দ্রীয় ওড়িশা বিভাগের অন্তর্গত৷ জেলাটির জেলাসদর কেন্দ্রাপড়া শহরে অবস্থিত এবং কেন্দ্রাপড়া মহকুমা নিয়ে গঠিত৷ কেন্দ্রাপড়া জেলার জেলাসদরটি স্থানীয়দের মধ্যে তুলসীক্ষেত্র নামেই অধিক পরিচিত৷ পৌরানিক কাহিনী অনুযায়ী কৃৃষ্ণজ্যেষ্ঠ বলরাম এই অঞ্চলের অধিপতি কেন্দ্রাসুরকে বধ করে তার কন্যা তুলসীকে বিবাহ করেন৷ কেন্দ্রাসুরের হত্যাকান্ডকে ভিত্তি করে জায়গাটির নাম হয় কেন্দ্রাপড়া৷ জেলাটির উত্তরে ওড়িশা রাজ্যের ভদ্রক জেলা জেলাটির দক্ষিণে ওড়িশা রাজ্যের জগৎসিংহপুর জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের কটক জেলা৷ জেলাটির পশ্চিমে ওড়িশা রাজ্যের যাজপুর জেলা৷ জেলাটির উত্তর পশ্চিমে(বায়ু) ওড়িশা রাজ্যের যাজপুর জেলা৷ কেন্দ্রপাড়া জেলাটির পূর্বপ্রান্তে রয়েছে বঙ্গোপসাগর৷ জেলাটির আয়তন ২৬৪৪ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ১.৭০%৷ কেন্দ্রপাড়া জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ১৩০২০০৫(২০০১ জনগণনা) ও ১৪৪০৩৬১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৪তম৷ ওড়িশা রাজ্যের ৩.৪৩% লোক কেন্দ্রাপড়া জেলাতে বাস করেন৷ জেলার জনঘনত্ব ২০০১ সালে ৪৯২ ছিলো এবং ২০১১ সালে তা বৃদ্ধি পেয়ে ৫৪৫ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১০.৬৩% , যা ১৯৯১-২০১১ সালের ১৩.২৭% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০০৭(সমগ্র) এবং শিশু(০-৬ বৎ) লিঙ্গানুপাত ৯২৬৷ জেলাটির স্বাক্ষরতা হার ৭৬.৮১%(২০০১) তথা ৮৫.১৫%(২০১১)৷ পুরুষ স্বাক্ষরতার হার ৮৭.১১%(২০০১) তথা ৯১.৪৫%(২০১১)৷ নারী স্বাক্ষরতার হার ৬৬.৭৬%(২০০১) তথা ৭৮.৯৬% (২০১১)৷ জেলাটিতে শিশুর অনুপাত সমগ্র জনসংখ্যার ১১.১৯%৷ https://kendrapara.nic.in/about-district/ https://www.mapsofindia.com/maps/orissa/tehsil/kendrapara.html http://www.censusindia.gov.in/2011census/C-16.html https://www.census2011.co.in/census/district/403-kendrapara.html
মালকানগিরি জেলা

মালকানগিরি জেলা (ওড়িয়া: ମାଲକାନଗିରି ଜିଲ୍ଲା, প্রতিবর্ণী. মালকানগিরি জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৪ই আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দে) পূর্বতন কোরাপুট জেলা থেকে মালকানগিরি জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর মালকানগিরি শহরে অবস্থিত এবং মালকানগিরি মহকুমা নিয়ে গঠিত৷ হিন্দুগ্রন্থ রামায়ণ রচনাকালে মালকানগিরি খুবই গুরুত্বপূর্ণ ভূমিকা রাখে৷ জেলাটির মধ্য দিয়ে বাহিত তমসা নদীর তীরে বসেই মহর্ষি বাল্মীকি রামায়ণের ঘটনাবলী ব্যক্ত করেছিলেন৷ রামায়ণ অনুসারে মালকানগিরির পুরাতন নাম ছিলো মাল্যবন্তগিরি৷ জেলাটির উত্তরে ওড়িশা রাজ্যের কোরাপুট জেলা৷ জেলাটির উত্তর পূর্বে(ঈশান) ওড়িশা রাজ্যের কোরাপুট জেলা৷ জেলাটির পূর্বে অন্ধ্রপ্রদেশ রাজ্যের বিশাখাপত্তনম জেলা৷ জেলাটির দক্ষিণ পূর্বে(অগ্নি) অন্ধ্রপ্রদেশ রাজ্যের বিশাখাপত্তনম জেলা৷ জেলাটির দক্ষিণে অন্ধ্রপ্রদেশ রাজ্যের পূর্ব গোদাবরী জেলা৷ জেলাটির দক্ষিণ পশ্চিমে(নৈঋত) ছত্তীসগঢ় রাজ্যের সুক্মা জেলা৷ জেলাটির পশ্চিমে ছত্তীসগঢ় রাজ্যের সুক্মা জেলা৷ জেলাটির উত্তর পশ্চিমে(বায়ু) ছত্তীসগঢ় রাজ্যের বস্তার জেলা৷ জেলাটির আয়তন ৫৭৯১ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৩.৭২%৷ মালকানগিরি জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ৫০৪১৯৮(২০০১ জনগণনা) ও ৬১৩১৯২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৪তম৷ ওড়িশা রাজ্যের ১.৪৬% লোক মালকানগিরি জেলাতে বাস করেন৷ জেলার জনঘনত্ব ২০০১ সালে ৮৭ ছিলো এবং ২০১১ সালে তা বৃদ্ধি পেয়ে ১০৬ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ২১.৬২% , যা ১৯৯১-২০১১ সালের ১৯.৩৯% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ১০২০(সমগ্র) এবং শিশু(০-৬ বৎ) লিঙ্গানুপাত ৯৯২৷ জেলাটির স্বাক্ষরতা হার ৩০.৫৩%(২০০১) তথা ৪৮.৫৪%(২০১১)৷ পুরুষ স্বাক্ষরতার হার ৪০.১৪%(২০০১) তথা ৫৯.০৭%(২০১১)৷ নারী স্বাক্ষরতার হার ২০.৯১%(২০০১) তথা ৩৮.২৮% (২০১১)৷ জেলাটিতে শিশুর অনুপাত সমগ্র জনসংখ্যার ১৭.৭৯%৷ https://malkangiri.nic.in/history/ https://www.mapsofindia.com/maps/orissa/tehsil/malkangiri.html http://www.censusindia.gov.in/2011census/C-16.html https://www.census2011.co.in/census/district/423-malkangiri.html
নবরঙ্গপুর জেলা

নবরঙ্গপুর জেলা (ওড়িয়া: ନବରଙ୍ଗପୁର ଜିଲ୍ଲା, প্রতিবর্ণী. নবরঙ্গপুর জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৪ই আশ্বিন ১৩৯৯ বঙ্গাব্দে(১লা অক্টোবর ১৯৯২ খ্রিস্টাব্দে) পূর্বতন কোরাপুট জেলা থেকে নবরঙ্গপুর জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর নবরঙ্গপুর শহরে অবস্থিত এবং নবরঙ্গপুর মহকুমা নিয়ে গঠিত৷ সূর্যবংশীয় রাজা রামচন্দ্র দেও নবরঙ্গপুরকে নিজের রাজত্বের রাজধানী চয়ন করেন৷ এই নামের উৎপত্তির কোনো ঐতিহাসিক প্রমাণ এখনো অবধি পাওয়া যায় না৷ তবে প্রখ্যাত বিশ্লেষক অরুণ কুমার উপাধ্যায়ের মতে নয়টি রঙের সমাহার নবরঙ্গপুর৷ জেলাটির উত্তরে ছত্তীসগঢ় রাজ্যের ধামতরি জেলা৷ জেলাটির উত্তর পূর্বে(ঈশান) ছত্তীসগঢ় রাজ্যের গরিয়াবন্দ জেলা৷ জেলাটির পূর্বে ওড়িশা রাজ্যের কালাহান্ডি জেলা৷ জেলাটির দক্ষিণ পূর্বে(অগ্নি) ওড়িশা রাজ্যের কালাহান্ডি জেলা৷ জেলাটির দক্ষিণে ওড়িশা রাজ্যের কোরাপুট জেলা৷ জেলাটির দক্ষিণ পশ্চিমে(নৈঋত) ছত্তীসগঢ় রাজ্যের বস্তার জেলা৷ জেলাটির পশ্চিমে ছত্তীসগঢ় রাজ্যের কোন্দাগাঁও জেলা৷ জেলাটির উত্তর পশ্চিমে(বায়ু) ছত্তীসগঢ় রাজ্যের কোন্দাগাঁও জেলা৷ জেলাটির আয়তন ৫২৯১ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৩.৪০%৷ নবরঙ্গপুর জেলায় প্রচলিত ভাষাসমূহের পাইচিত্র তালিকা নিম্নরূপ - মোট জনসংখ্যা ১০২৫৭৬৬(২০০১ জনগণনা) ও ১২২০৯৪৬(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৭তম৷ ওড়িশা রাজ্যের ২.৯১% লোক ময়ুরভঞ্জ জেলাতে বাস করেন৷ জেলার জনঘনত্ব ২০০১ সালে ১৯৪ ছিলো এবং ২০১১ সালে তা বৃদ্ধি পেয়ে ২৩১ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৯.০৩% , যা ১৯৯১-২০১১ সালের ২১.১৫% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ১০১৯(সমগ্র) এবং শিশু(০-৬ বৎ) লিঙ্গানুপাত ৯৯৮৷ জেলাটির স্বাক্ষরতা হার ৩৩.৯৩%(২০০১) তথা ৪৬.৪৩%(২০১১)৷ পুরুষ স্বাক্ষরতার হার ৪৭.০৪%(২০০১) তথা ৫৭.৩১%(২০১১)৷ নারী স্বাক্ষরতার হার ২০.৬৭%(২০০১) তথা ৩৫.৮০% (২০১১)৷ জেলাটিতে শিশুর অনুপাত সমগ্র জনসংখ্যার ১৭.০৩%৷ https://nabarangpur.nic.in/history/ https://www.scribd.com/document/36953168/Origin-of-Orissa-Names https://www.mapsofindia.com/maps/orissa/tehsil/nabarangapur.html http://www.censusindia.gov.in/2011census/C-16.html https://www.census2011.co.in/census/district/421-nabarangapur.html
মারিয়া শেল

মারিয়া মার্গারেট আনা শেল (১৫ জানুয়ারি ১৯২৬ - ২৬ এপ্রিল ২০০৫) হলেন একজন অস্ট্রীয়-সুইস অভিনেত্রী। তিনি ১৯৫০ ও ১৯৬০-এর দশকে জার্মান চলচ্চিত্রের অন্যতম তারকা ছিলেন। ১৯৫৪ সালে তিনি হেলমুট কাউটনারের যুদ্ধভিত্তিক নাট্যধর্মী ডাই লেৎজটে ব্রুক (Die letzte Brücke) চলচ্চিত্রে অভিনয় করে কান চলচ্চিত্র উৎসবের স্পেশাল মেনশন পুরস্কার এবং ১৯৫৬ সালে গেরভাইস চলচ্চিত্রে অভিনয় করে ভেনিস চলচ্চিত্র উৎসবের শ্রেষ্ঠ অভিনেত্রী বিভাগে ভল্পি কাপ লাভ করেন। তিনি দ্য হার্ট অব দ্য ম্যাটার (১৯৫৩) ও জেরভাইস (১৯৫৪) ছবিতে অভিনয়ের জন্য শ্রেষ্ঠ বিদেশি অভিনেত্রী বিভাগে দুটি বাফটা পুরস্কারের মনোনয়ন লাভ করেন। এছাড়া তিনি তিনটি জার্মান চলচ্চিত্র পুরস্কারের মনোনয়ন লাভ করেন এবং একটি সম্মানসূচক পুরস্কার অর্জন করেন। শেল ১৯২৬ সালের ১৫ই জানুয়ারি অস্ট্রিয়ার ভিয়েনায় জন্মগ্রহণ করেন। তার পিতা হারমান ফার্ডিনান্ড শেল (১৯০০-১৯৭২) ছিলেন একজন সুইস কবি, ঔপন্যাসিক, নাট্যকার ও ফার্মেসির মালিক। তার মাতা মার্গারেট নো ফন নর্ডবের্গ (১৯০৫-১৯৯৫) একটি অভিনয়ের স্কুল পরিচালনা করতেন। তার পিতামাতা দুজনেই রোমান ক্যাথলিক ধর্মাবলম্বী ছিলেন। তার তিন ভাই অভিনেতা ম্যাক্সিমিলিয়ান শেল, কার্ল শেল ও ইমি শেল। ১৯৩৮ সালে তারা সপরিবারে সুইজারল্যান্ড চলে যান। "Maria Schell - Actors and Actresses - Films as Actress:, Publications"। ফিল্ম রেফারেন্স। সংগ্রহের তারিখ ১৫ জানুয়ারি ২০১৯।  গ্রেইশেবার, কির্স্টেন (২৮ এপ্রিল ২০০৫)। "Maria Schell, 79, Celebrated Austrian Actress, Dies"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১৫ জানুয়ারি ২০১৯।  উইকিমিডিয়া কমন্সে মারিয়া শেল সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে মারিয়া শেল (ইংরেজি) ইন্টারনেট মুভি ডেটাবেজে মারিয়া শেল  (ইংরেজি) ফাইন্ড এ গ্রেইভে মারিয়া শেল  (ইংরেজি)
বিকাশ রঞ্জন ভট্টাচার্য্য

বিকাশ রঞ্জন ভট্টাচার্য্য একজন ভারতীয় রাজনীতিবিদ। ভারতের পশ্চিমবঙ্গ রাজ্যের কলকাতা পৌরসংস্থার মহানাগরিক হিসেবে তিনি ২০০৫ থেকে ২০১০ পর্যন্ত দায়িত্ব পালন করেন। বিকাশ ভট্টাচার্য কলকাতার কালীঘাট অঞ্চলের অধিবাসী। তিনি ছাত্রাবস্থায় ভারতীয় কমিউনিস্ট পার্টি (মার্ক্সবাদী)তে যোগদান করেন। পেশাগতভাবে তিনি আইনজীবী। তৃণমূল কংগ্রেস পার্টির সাবেক মেয়র সুব্রত মুখার্জিকে নির্বাচনে হারিয়ে তিনি কলকাতায় জয়লাভ করেন । তিনি ৫ বছর ধরে ত্রিপুরায় অ্যাডভোকেট জেনারেল হিসেবে নিযুক্ত ছিলেন। সিনিয়র অ্যাডভোকেট হিসেবে তিনি সরদার, নারাদা স্টিং অপারেশন ইত্যাদি বিভিন্ন অসাধারণ মামলা পরিচালনা করেন। টিএমসি সরকার বিরোধী মামলায় অসাধারণ বাগ্মিতার জন্য আলোচিত হয়েছিলেন।কলকাতা পৌরসংস্থার মহানাগরিক থাকাকালীন বিকাশ রঞ্জন ভট্টাচার্য্য মাদার টেরিজার সমালোচনা করে বলেছেন যে কলকাতার দরিদ্র লোকদের উপর টেরিজার কোন উল্লেখযোগ্য কর্ম নেই; টেরিজা রোগের চিকিৎসা করার চেয়ে রোগকে মহিমাহ্নিত করেছেন বেশি এবং সর্বোপরি সারাবিশ্বে কলকাতার নেতিবাচক দারিদ্র্যময় ভাবমূর্তি তৈরি করেছেন। Konar, Debasish (৫ ফেব্রুয়ারি ২০০৬)। "The Chosen One Bikash Ranjan Bhattacharya"। The Times of India। Bennett Coleman & Co. Ltd। সংগ্রহের তারিখ ২০০৮-০৭-১৫।  "Was Mother Teresa a saint? In city she made synonymous with suffering, a renewed debate over her legacy"। Los Angeles Times (ইংরেজি ভাষায়)। ২০১৬-০৯-০২। সংগ্রহের তারিখ ২০১৯-১২-২৯।
ডিমোস (উপগ্ৰহ)

ডিমোস (ইংরাজী: Deimos) মঙ্গল গ্ৰহের দুটি প্ৰাকৃতিক উপগ্ৰহের ভিতর অন্যতম ছোট ও অন্যতম বহিস্থ উপগ্ৰহ। মঙ্গলের অন্য উপগ্ৰহের নাম ফোবোস। ৬.২ কিলোমিটার (৩.৯ মিটার) গড় ব্যাসাৰ্ধের এই উপগ্ৰহটি মঙ্গলের চারিদিকে একপাক ঘুরতে ৩০.৩ ঘণ্টা সময় নেয়। ডিমোস মঙ্গল থেকে ২৩,৪৬০ কিলোমিটার (১৪,৫৮০ মিটার) দূরত্বে অবস্থিত।. গ্ৰীক দেবতা ডিমোসের নামে এর নামকরণ করা হয়েছে। গ্ৰীক উপাখ্যান মতে, ডিমোস ফোবোসের যমজ ভাই এবং এর অৰ্থ ‘সন্ত্ৰাস’। ১৮৭৭ সালের ১২ আগস্ট তারিখে প্ৰায় ০৭:৪৮ (ইউ.টি.সি.) ঘটিকায় আমেরিকা যুক্তরাষ্ট্ৰের ওয়াশ্বিংটনে অবস্থিত আমেরিকা যুক্তরাষ্ট্ৰ নৌসেনা মানমন্দিরে আমেরিকান জ্যোতিৰ্বিজ্ঞানী এসাফ হল ডিমোস আবিষ্কার করেছিলেন। উল্লেখযোগ্য যে, সেই একই বছর ১৮ আগস্ট তারিখে প্ৰায় ০৯:১৪ (জি.এম.টি.) ঘটিকায় হল মঙ্গলের অপর উপগ্ৰহ ফোবোস আবিষ্কার করেছিলেন। "সংরক্ষণাগারভুক্ত অনুলিপি"। ৯ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০১৯।  "HORIZONS Web-Interface"। NASA। ২১ সেপ্টেম্বর ২০১৩। সংগ্রহের তারিখ ৪ ডিসেম্বর ২০১৩।  উদ্ধৃতি ত্রুটি: <ref> ট্যাগ বৈধ নয়; NASA নামের সূত্রটির জন্য কোন লেখা প্রদান করা হয়নি "Deimos"। সংগ্রহের তারিখ জুন ৬, ২০১৪।  উদ্ধৃতি ত্রুটি: <ref> ট্যাগ বৈধ নয়; JPLSSD নামের সূত্রটির জন্য কোন লেখা প্রদান করা হয়নি http://jtg.sjrdesign.net/advanced/mars_moons.html Blunck, Jürgen (২০০৯)। "The Satellites of Mars; Discovering and Naming the Satellites"। Solar System Moons: Discovery and Mythology। Springer। পৃষ্ঠা 5। আইএসবিএন 978-3-540-68852-5।  Staff (২০১৬)। "Deimos"। SeaSky.org। সংগ্রহের তারিখ ২৩ জানুয়ারি ২০১৬।  "Deimos – Viking 2 Orbiter"। NASA NSSDC। সংগ্রহের তারিখ ১২ জুলাই ২০০৯।  Hall, A.; Observations of the Satellites of Mars, Astronomische Nachrichten, Vol. 91, No. 2161 (17 October 1877, signed 21 September 1877) pp. 11/12–13/14 Morley, T. A.; A Catalogue of Ground-Based Astrometric Observations of the Martian Satellites, 1877–1982, Astronomy and Astrophysics Supplement Series, Vol. 77, No. 2 (February 1989), pp. 209–226 (Table II, p. 220: first observation of Deimos on 1877-08-12.32526) Notes: The Satellites of Mars, The Observatory, Vol. 1, No. 6 (20 September 1877), pp. 181–185 The Discovery of the Satellites of Mars, Monthly Notices of the Royal Astronomical Society, Vol. 38, No. 4, (8 February 1878), pp. 205–209
বাগবেড় হত্যাকাণ্ড

বাগবের হত্যাকাণ্ড হল ২০০০ সালের ২২ মে নিরস্ত্র বাঙালি হিন্দু শরণার্থীদের ওপর এনএলএফটি খ্রিস্টান জঙ্গিদের দ্বারা সংঘটিত গণহত্যাকাণ্ডের ঘটনা। ওই দিন বাঘবের শরণার্থী শিবির থেকে পালিয়ে যাওয়ার সময় ২৫ জন বাঙালি হিন্দুকে হত্যা করা হয়েছিল। ত্রিপুরা রাজ্যের পশ্চিম ত্রিপুরা জেলার কল্যাণপুর থানার একটি গ্রাম বাগবের। এটি পশ্চিম গিলতলীতে পুলিশ স্টেশন থেকে প্রায় ১ কিলোমিটার দূরত্বে অবস্থিত। ২০০০ সালের মে মাসে চলমান জাতিগত দাঙ্গার সময় বাগবের একটি শরণার্থী ক্যাম্পে কয়েক হাজার বাঙালি হিন্দু আশ্রয় নেয়। ক্যাম্পটি নিরঞ্জন সরদারপাড়া সিনিয়র বেসিক স্কুল-এ অবস্থিত ছিল। [তথ্যসূত্র প্রয়োজন] ২০ মে বিকাল ৫টার দিকে প্রায় ৬০ এনএলএফটি জঙ্গিদের একটি আগ্নেয়অস্ত্রে সশস্ত্র দল বাগবের গ্রামে হামলা চালায়। স্থানীয় সিপিআই (এম) নেতা আজয় ঘোষের বাড়িতে তারা গ্রেনেড ছুড়ে। হামলার খবর শুনে নিরঞ্জন সরদারপাড়া স্কুলের আশেপাশে আশ্রয় নেয়া শরণার্থীরা কাঞ্চনপুরের দিকে পালিয়ে যেতে শুরু করে। উদ্বাস্তুদের পালিয়ে যাওয়া দেখে, এনএলএফটি জঙ্গিরা তাদের ওপর বন্দুকগুলি ছুড়ে। তিন উদ্বাস্তু অবিলম্বে নিহত হয়। এরপর জঙ্গিরা শরণার্থী ক্যাম্পে বন্দীদের লক্ষ্যবস্তু করেছিল, যেখানে তারা ১৬ জনকে হত্যা করেছিল এবং কয়েকজনকে আহত করেছিল। গণহত্যা সংঘটিত হওয়ার সময় বাগবের সিআরপিএফ অফিসাররা কোন প্রতিবাদ করেনি। ১৯ জন বাঙালি হিন্দু এই স্থানে নিহত হন এবং অন্যরা গুরুতরভাবে আহত হন। তাদের মধ্যে ছয়জন পরে মারা যান। ২১ মে সকাল সাড়ে ১১টার দিকে কল্যাণপুর থানায় রাতিয়া-দুর্গাপুরে তিনটি বাঙালি হিন্দুকে হত্যা করে সন্দেহভাজন এনএলএফটি বিদ্রোহীরা। তারপর বিদ্রোহীরা কয়েকটি বাড়িতে অগ্নিসংযোগ করে। গণহত্যার পর কল্যাণপুরের পাঁচটি গ্রাম পঞ্চায়েত থেকে ৩৩৩ পরিবারকে উত্তর কল্যাণপুর গ্রাম পঞ্চায়েতের অধীনে অমর কলোনিতে স্থানান্তরিত করা হয়। প্রতিটি পরিবারের তাদের বাড়ি নির্মাণের জন্য ২৪ টন এবং ২০০০ রুপি নগদ প্রতিশ্রুতি দেওয়া হয়েছিল। যাইহোক, উত্তর কল্যাণপুর গ্রাম পঞ্চায়েত থেকে কোনও ঋণ গ্রহণ করার অধিকার তাদের ছিল না। মান্দাই গণহত্যাকাণ্ড গোরেশ্বর গণহত্যাকাণ্ড খয়রাবাড়ি গণহত্যাকাণ্ড শিলাপাথর গণহত্যাকাণ্ড উত্তর কামরূপ গণহত্যাকাণ্ড হোজাই গণহত্যাকাণ্ড নিচলামারি গণহত্যাকাণ্ড তিনসুকিয়া গণহত্যা কমলনগর হত্যাকাণ্ড বোরোল্যান্ড গণহত্যাকাণ্ড ২০১৪ কোকড়াঝাড় গণহত্যাকাণ্ড ২০১২ নেলি হত্যাযজ্ঞ "19 Bengalis killed in Tripura"। Hindustan Times। ২২ মে ২০০০। সংগ্রহের তারিখ ২১ আগস্ট ২০১২।  "SPOs in Tripura give Cong jitters"। The Telegraph। ৫ জানুয়ারি ২০০৩। সংগ্রহের তারিখ ১৬ জুলাই ২০১২।  "19 Killed in Tripura Massacre Rerun"। The Telegraph। ২১ মে ২০০০। সংগ্রহের তারিখ ১৬ জুলাই ২০১২।  Chaudhuri, Kalyan (২৩ মে ২০০০)। "Terror in Tripura"। Frontline। 17। ১৫ জুন ২০১১ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১২।  Gupta, Sujay (২ সেপ্টেম্বর ২০০৩)। "Tripura Diary Part III"। Times of India। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০১২।
বাগেরহাট জাদুঘর

বাগেরহাট জাদুঘর বাংলাদেশের বাগেরহাট জেলায় অবস্থিত। ১৯৭৩ সালে সরকার পঞ্চদশ শতকে গড়ে ওঠা খলিফাতাবাদ শহরের প্রাচীন ইতিহাস ও ঐতিহ্য সংরক্ষণ ও উপস্থাপনের জন্য আন্তর্জাতিক আবেদন জানায়। এরই প্রেক্ষিতে ইউনেস্কো- বাংলাদেশ সরকারের যৌথ উদ্যোগে সংরক্ষণ ও সংস্কার প্রকল্পের আওতায় ১৯৯৫ সালে ৫২০ বর্গমিটার এলাকা নিয়ে একটি জাদুঘর নির্মিত হয়। জাদুঘরটি ২০০১ সালের সেপ্টেম্বর মাসে জনসাধারণের জন্যে উন্মুক্ত করে দেয়া হয়। জাদুঘরটি ষাটগম্বুজ মসজিদ এর সংগে একই কমপ্লেক্সে অবস্থিত। জাদুঘরের গেটের পাশে টিকেট কাউন্টার অবস্থিত। জনপ্রতি টিকেট এর দাম পনের টাকা, তবে পাঁচ বছরের কম কোন বাচ্চার জন্যে টিকেট এর দরকার পড়েনা। মাধ্যমিক পর্যায়ের শিশু-কিশোরদের জন্য প্রবেশ মুল্যে নির্ধারন করা হয়েছে ৫ টাকা। সার্কভুক্ত বিদেশি দর্শনার্থীর জন্যে টিকেট মূল্য পঞ্চাশ টাকা এবং অন্যান্য বিদেশী দর্শকদের জন্য টিকেটের মূল্য একশত টাকা। গ্রীষ্মকালে সকাল ১০টা থেকে সন্ধ্যা ৬টা পর্যন্ত জাদুঘর খোলা থাকে। মাঝখানে দুপুর ১টা থেকে ১.৩০ পর্যন্ত আধ ঘণ্টার জন্যে বন্ধ থাকে। আর শীতকালে সকাল ৯টা থেকে বিকেল ৫টা পর্যন্ত খোলা থাকে। শীতকালেও দুপুর ১টা থেকে ১.৩০ পর্যন্ত বন্ধ থাকে। আর সবসময়ের জন্যেই শুক্রবারে জুম্মার নামাযের জন্যে সাড়ে বারোটা থেকে তিনটা পর্যন্ত বন্ধ থাকে। রবিবার সাধারণ ছুটি এবং সোমবার বেলা ২.০০ থেকে খোলা থাকে। এছাড়াও সরকারী কোন বিশেষ দিবসে জাদুঘর খোলা থাকে । "বাগেরহাট জাদুঘর"। জাতীয় তথ্য বাতায়ন। সংগ্রহের তারিখ ১৬ জানুয়ারি ২০১৯।  উইকিমিডিয়া কমন্সে বাগেরহাট জাদুঘর সংক্রান্ত মিডিয়া রয়েছে।